作者：戴复古
词牌/韵律：贺新郎

paragraphs: 百尺连云起。
试登临、江山人物，一时俱伟。
旁挹金陵龙虎势，京岘诸峰对峙。
隐隐接、扬州歌吹。
雪浪舞从三峡下，乍逢迎、海若谈秋水。
形胜地，有如此。
使君一世经纶志。
把风斤月斧，来此等闲游戏。
见说楼成无多日，大手一何容易。
笑天下、纷纷血指。
酝酿春风与和气，举长江、变作香醪美。
人共乐，醉桃李。